# МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 11

от 27.06.2019 г.

**Р Е Ш Е Н И Е**

**№ КЗЗ – 11**

**от 27 юни 2019 година**

**ЗА: Промяна предназначението наземеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 22, ал. 1, във връзка с чл. 19 от Закона за опазване на земеделските земи:***

**1.** Утвърждава площадка за проектиране, с която се засяга около 30 087 кв.м. земеделска земя, десета категория, неполивна, общинска собственост, за изграждане на обект: „Общински парк”, в землището на гр. К, имот № 005028, местност „Завой“, община К., област Б., при граници, посочени в приложените скица и проект на ПУП – ПЗ.

**2.** Утвърждава площадка за проектиране, с която се засяга около 1 721 кв.м. земеделска земя от четвърта категория, неполивна, собственост на община Р., за изграждане на обект: „Общинско сметище за неопасни отпадъци”, в землището на с. Р., местност „Песъка”, поземлен имот с идентификатор 63255.40.4, община Р., област В., при граници, посочени в приложената скица.

**3.** Утвърждава площадка за проектиране, с която се засяга общо около 26 633 кв.м. земеделска земя, от която 26 334 кв.м. седма категория и 299 кв.м. некатегоризируема, неполивна, общинска собственост, за изграждане на обект: „Депо за битови отпадъци”, в землището на гр. Б., поземлен имот с идентификатор 07603.211.664 и части от поземлени имоти с идентификатор 07603.211.675, 07603.211.671 и 07603.211.962 по КККР на гр. Б., община Б., област Р., при граници, посочени в приложената скица - проект.

***IІ. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

**4.** Променя предназначението на 38114 кв.м земеделска земя, четвърта категория, неполивна, собственост на община Л., за изграждане на обект „Производствена и складова дейност”, землище на гр. Л., поземлен имот с идентификатор 43476.166.78, местност „Бабичина”, община Л., област Л., при граници, посочени в приложената скица и влязъл в сила ПУП–ПЗ.

Собственикът на земята да заплати, на основание чл. 30, ал. 2 от ЗОЗЗ, местна такса, определена от общинския съвет и да отнеме и оползотвори хумусния пласт от площадката.

***III. На основание чл. 40, ал. 1, т. 7, във връзка с чл.36 от Закона за опазване на земеделските земи и чл. 64, ал. 4 от Правилника за прилагане на Закона за опазване на земеделските земи:***

**5.** Изменя Решение № КЗЗ-26/20.12.2018г., точка 1, както следва:

Текстът „13 314 кв.м. земеделска земя, в т.ч. 7 063 кв.м. трета категория и 6 251 кв.м. четвърта категория, от която 9 841 кв.м. поливна” се замени с „13 387 кв.м. земеделска земя, в т.ч. 7 063 кв.м. трета категория и 6 324 кв.м. четвърта категория, от която 9 914 кв.м. поливна”.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**